Cursos en Esports i oci - página 7 | Emagister\nEsports i oci 214\nGestió esportiva 79\nActivitat física 67\nEn 1 any 198\nDesprés d'1 any 181\nPaís Espanya 48 Suïssa 2 Estats Units 1 Alemanya 1 Austràlia 1 Mèxic 1\nProvíncia València 11 Barcelona 11 Múrcia 10 Madrid 8 Granada 1 Illes Balears 1 Salamanca 2 Sevilla 2 Valladolid 3 Michoacán 1 New South Wales 1\n...de les activitats aquàtiques, saber i posar en pràctica algunes consideracions pedagògiques per a monitors de Natació, així com crear activitats aquàtiques educatives...\n...Es tracta d'una professió cada vegada més demandada pels clubs de futbol i amb la qual podràs ampliar les teves oportunitats laborals. L'escola de formació...\n...Morphological Sciences, Biomechanics and Ergonomics applied to physical activity and sport. Un delegat educatiu de la UCAM li enviarà un email amb la informació sol·licitada...\n...Si voleu conèixer els aspectes fonamentals sobre la funció del monitor esportiu en atletisme, aquest és el seu moment, amb el Màster en Atletisme + Titulació...\n...ensenyant, revisant, supervisant i dissenyant tota classe d'exercicis i entrenaments programats dins d'una sessió de Cicle Indoor. UNITAT FORMATIVA...\n...de les Capacitats Físiques. En modalitat en línia podràs treballar i estudiar de manera simultània sense perdre el teu ritme quotidià. Si estàs buscant...\n...i accions que es desenvolupen en ells. L'escola de Formació d'Entrenadors Futbol Lab imparteix el Màster en Director esportiu de Clubs de Futbol...\n...coneixements necessaris per exercir aquesta funció de la millor manera possible. El Ioga és conegut com una de les millors disciplines per a la cura de la salut...\n...Emagister et presenta el Màster en Valoració de les Capacitats Físiques, impartit per ESNECA BUSINESS SCHOOL. Al llarg d'aquest programa podràs reconèixer...\n...Adquiriràs tots els coneixements necessaris per planificar i dirigir una escola esportiva de futbol. Aprendràs a dirigir per objectius, tant generals...\n...Física i de l'Esport d'Euroinnova Business School que t'ofereix emagister.com. Aquesta especialització et permetrà aplicar les noves tècniques psicològiques...\n...el sistema de cria, les patologies, les pràctiques d'higiene i la legislació. UNITAT DIDÀCTICA 1. INTRODUCCIÓ 1. Definició d'helicicultura. 2...\n...Si has respost afirmativament a aquestes preguntes, et trobes davant el curs més indicat. Futbol Lab ha dissenyat aquesta formació que t'especialitza com a entrenador de porters...\n...A causa d'aquest gran augment en la demanda, el Monitor de Pàdel comença a ser una figura indispensable en l'àmbit esportiu. La seva fàcil accessibilitat...\n...pel que és molt útil conèixer els factors que influeixen en el bon aprenentatge d'aquesta activitat, per això és interessant conèixer a fons aquest esport...\n...i imparteix Futbol Lab, et donarà els coneixements en les tècniques, coneixements, conceptes, eines i procediments que envolten el món de la detecció del talent en el futbol...


CLASSES DURANT EL CONFINAMENT\nBenvolgudes i benvolguts alumnes de l’EOI de Manacor\nEn primer lloc, esperam que tots i totes us trobeu bé de salut.\nUs comunicam que durant el confinament de Manacor, l’EOI de Manacor continuarà amb la seva activitat lectiva, per tant se seguirà fent classe com de manera habitual.\nD’acord al Decret 11/2020, de 28 d’octubre, es considera motiu justificat el fet d’assistir a centres docents, és a dir, desplaçar-se per assistir a centres docents i educatius està justificat.\nTots i totes disposau del resguard de matrícula que vareu descarregar quan us vàreu matricular de manera online, i que després vareu adjuntar per mail per remetre a l’escola. En cas que no disposeu d’aquest document, i necessiteu un certificat de matrícula, haureu de contactar amb l’escola a través del correu secretariaeoimanacor@eoimanacor.com\nTambé us volem recordar que dilluns dia 2 és no lectiu i, per tant, no hi haurà classe.\nDesitjam que tot passi aviat.


fallas - Oberta la inscripció a la Volta a Peu fallera\nOberta la inscripció a la Volta a Peu fallera\nEl termini d'inscripció finalitzarà el dia 1 de novembre a les 20:00h, o fins aplegar a les 2000 inscripcions\nS'informa a les comissions falleres que està obert el termini d'inscripció i pagament per a la 9ª Volta a Peu a les Falles.\nEsta carrera del Circuit Divina Pastora 2018 està organitzada per la Fundació Esportiva Municipal de València en col·laboració amb Junta Central Fallera i el Club Runners de l’horta Castellar-Oliveral.\nEl termini d'inscripció finalitzarà el dia 1 de novembre a les 20:00h, o fins aplegar a les 2000 inscripcions.\nLa inscripció es realitzarà a través de la web www.carreras.deportevalencia.com i tindrà un cost de 2,55€ per corredor. Per a apuntar-se com a faller cal fer-ho constar en el formulari d'inscripció en la casella habilitada.\nTambé existeix la possibilitat de realitzar la carrera caminant. Per a apuntar-se cal seleccionar l'opció marxa a peu/marxa nòrdica i el cost és d'1 €.\nLa carrera es disputarà el diumenge 4 de novembre, amb eixida a les 9:00 hores, recorrent un total de 6.200 m.\nRecordem que hi ha premis per als tres primers fallers i falleres classificats. Així mateix hi haurà premis per a les tres primeres falles classificades. Per a la classificació per equips puntuaran els 5 primers integrants de la comissió en cada categoria, comptabilitzant-se la suma de temps reals. També es lliurarà premi a la falla amb més participants que finalitzen la carrera, ja siga corrent o caminant.\nPer a donar-li un toc faller a la carrera agrairíem als runners que assistisquen a la prova abillats amb peces falleres, ja siga mocador, blusó o qualsevol element de la indumentària que consideren adequada. Amb tot açò esperem que els fallers puguen gaudir d'un diumenge diferent, divertit i amb un bon ambient faller i esportiu.


SANTUARI DEL GUILAR I PARC D’EN GARRELL (GARROTXA) - FEEC - Federació d'Entitats Excursionistes de Catalunya\nSANTUARI DEL GUILAR I PARC D’EN GARRELL (GARROTXA)\nDesnivell +350mts /-350mts\n16 de desembre 2021 - 7.45h - 17.00h\n688920377 / secretariacordada@gmail.com\nAquesta setmana marxem a La Garrotxa, a caminar per un lloc no gaire conegut però que guarda racons molt interessants, La Serra de Fontanals.\nEntre Sant Jaume de Llierca i Argelaguer trobem aquesta ruta que ens portarà a visitar l’Ermita d’El Guilar, amb vistes panoràmiques del poble d’Argelaguer, l’alta Garrotxa i El Pirineu.\nD’aquí baixarem cap a Argelaguer, petit poble de carrers estrets i on trobem l’Esglèsia de Santa Maria d’Argelaguer.\nAra ja només ens queda l’última part de la ruta, des d’Argelaguer fins a Sant Jaume de Llierca, però de camí encara ens queda per visitar el Parc d’en Garrell, un espai catalogat com a Bé Cultural d’Interès Local, on podrem admirar les construccions artístiques com les fonts, les cabanes, el laberint, la tomba, els tòtems….muntades per en Josep Pujiula i Vila (1937-2016), també conegut com “El Tarzan d’Argelaguer”, un lloc realment per admirar.\nDesnivell: +350mts /-350mts\nCita: a les 7.45h davant la porta de l’estació de Sant Andreu Arenal (metro Fabra i Puig L1).\nSòcies “30”: 15€*\nSòcies ”60″: 14€*\n*sòcies 30 o 60: persones sòcies que porten 30 dies d’activitat com a sòcies de Cordada\nTransport: 13€ aprox.


Les petites escultures de Valeria Vasi llueixen a MINIM Barcelona\nAl llarg dels últims deu anys, Valeria Vasi ha anat creant una col·lecció d'objectes escultòrics de vidre, fusta o terracota que han anat conformant un exquisit univers. Ara, les seves peces més carismàtiques s'exhibeixen a Minim Barcelona fins al 30 de juny.\nMINIM Madrid acull la primera taula rodona de BMI Rooftop Series\nEl passat dijous, 16 de juny de 2022, la marca de cobertes BMI va celebrar la seva primera taula rodona dins de les sessions a les que han denominat Roof Top Series. Pablo Olalquiaga, Fermín Vázquez, Izaskun Chinchilla i Diana Torres van ser els ponents en aquesta interessant xerrada a MINIM Madrid.\nLa artista Valeria Vasi presenta "PURE" a MINIM Barcelona\nEt convidem a descobrir l'univers artístic de Valeria Vasi a MINIM Barcelona. Petites escultures de ceràmica, fusta i vidre, que uneixen bellesa, disseny, artesania i funcionalitat. Presentació a càrrec de l'artista, el dijous 16 de juny, a les 19.30 h. T'esperem!\nCarmen Pinart inaugura l'exposició "Bodegons" a bulthaup Barcelona\nEls deliciosos “Bodegons” sobre fusta de l'artista Carmen Pinart s'instal·len a les cuines de bulthaup Barcelona fins al 22 de juny. La inauguració, a càrrec de la periodista Anatxu Zabalbeascoa, tindrà lloc el 31.05.22 al showroom de Johann Sebastian, 7 (Barcelona).\nS'inaugura l'exposició “Buenas Compañías” a MINIM Madrid\nEl dijous 19 de maig es va inaugurar a MINIM Madrid, l'exposició "Buenas Compañías: artesanía artística en casa". Organitzada per Espacio Intermedio, la mostra reuneix obres "Made in Spain" de varis artistes rellevants a nivell nacional i internacional.\nMINIM Madrid s'omple d'art amb la galeria Espacio Intermedio\nLa galeria Espacio Intermedio presenta l'exposició "Buenas Compañías: artesanía artística en casa" a MINIM Madrid, el dijous 19 de maig, a les 19.30 h. L'exposició reuneix obres molt diverses d'11 artistes espanyoles.\nFantàstica acollida de l'exposició de Candela Cort a MINIM Barcelona\nEl 5 de maig, MINIM Barcelona es va omplir de color amb les creacions de l'artista Candela Cort. Una magnífica selecció de collarets, polseres, tocats i barrets, que són autèntica poesia visual. La inauguració de l'exposició va ser a càrrec de la periodista Anatxu Zabalbeascona.\nOpening "Candela Cort, a mano" a MINIM Barcelona amb l'Anatxu Zabalbeascoa\nCandela Cort, una de las grans mestres espanyoles del disseny de tocats i barrets, inaugura exposició a MINIM Barcelona el dijous 5 de maig, a les 19.30 h. Presentació a càrrec de la periodista Anatxu Zabalbeascoa.\nL'Octavi Mestre ens descobreix l'arquitectura de Tòquio, Roma i Nova York a través de les seves guies de viatge\nEl passat 15 de març, l'arquitecte Octavi Mestre va protagonitzar un fantàstic MINIM Talk al nostre showroom de Barcelona, que va reunir a un gran nombre d'arquitectes, interioristes, promotors, clients i amics.\nMINIM Talk amb Octavi Mestre: "Guies d'arquitectura per a no arquitectes"\nEt convidem a una xerrada amb l'arquitecte Octavi Mestre, que ens portarà de viatge per Tòquio, Roma y Nova York a través de la seva arquitectura. Serà el dimarts 15 de març del 2022, a MINIM Barcelona.\nPOP UP de Lydia Delgado a MINIM Madrid\nLydia Delgado instal·la una pop up al showroom de MINIM Madrid. Del 9 a l'11 de febrer, es poden descobrir els seus dissenys a tot color al nostre showroom de Madrid.\nMINIM Barcelona a “Helvètica: un programa de disseny” de TV2\nMINIM Barcelona es va convertir en plató de rodatge del programa "Helvètica" de TVE 2, en un capítol dedicat al mobiliari de disseny. La periodista Flora Saura va entrevistar al dissenyador de producte Ricard Ferrer a diferents espais del nostre showroom. No us el perdeu!\nGoodbye 2021 · Welcome 2022\nEl nostre desig per a aquestes Festes? Que tots tinguem una molt bona sortida del 2021, una genial entrada al 2022 i un any fantàstic per davant. Good 2022!\n"Icefall", l'aparador de Nadal de MINIM Madrid\n“Icefall: un salt d'aigua congelat en el temps” de Tomás Lorente, es converteix en "L'Aparador de Nadal de MINIM Madrid 2021" al gunayar el concurs dirigit als alumnes de l'IADE - Escuela de Diseño.\nAmb "Let's Christmas fly to you" el Nadal arriba a MINIM Barcelona\nEl 15 de desembre, la Beatriz Ariño (ETSAB) i l'Eva Pradas (IED) van presentar l’aparador de Nadal que han dissenyat per a MINIM Barcelona, com a guanyadores dels 33 Premis Habitàcola de l'ARQUIN-FAD.


Primers gruixos de neu consistents de la temporada a l'Alt Pirineu i Aran — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Primers gruixos de neu consistents de la temporada a l'Alt Pirineu i Aran\nPrimers gruixos de neu consistents de la temporada a l'Alt Pirineu i Aran\nEn punts com Certascan s'han acumulat més de 20 centímetres les darreres hores. Les estacions d'esquí ja preparen l'obertura de pistes\nEl restaurant del Port de la Bonaigua, aquest dimecres (Foto: ACN)\nLa precipitació en forma de neu del cap de setmana passat i d'aquest començament de setmana està deixant els primers gruixos consistents a cotes altes de l'Alt Pirineu i Aran, especialment a l'extrem nord. Segons dades del Meteocat, al Port de la Bonaigua, només aquest dimecres s'han acumulat 16 centímetres de neu. Igualment, la nevada ha deixat gruixos considerables a l'entorn de l'estació d'esquí de Baqueira Beret, que ja llueix un aspecte que ben bé podria ser hivernal tot i ser encara a començament de novembre.\nA la cota 2.500 d'Espot, les darreres hores han caigut 5 centímetres de neu; i a Certascan, també al Pallars, uns 20 centímetres. Així mateix, a l'Alta Ribagorça, a l'estació de Boí, situada per damunt dels 2.500 metres, s'ha registrat un gruix de 8 centímetres. En alguns moments del dia ha calgut l'ús de cadenes a les carreteres de la zona, però a la tarda ja es podia circular amb normalitat, segons ha informat el Servei Català de Trànsit.\nD'altra banda, la d'aquest dimecres també ha estat la matinada amb temperatures més baixes del que portem de tardor. El termòmetre ha caigut fins als -6ºC a l'estació de Boí, els -4,7ºC a la Bonaigua, i els -3'7ºC a Lac Redon.\nDavant d'aquestes nevades i de la baixada de temperatures, les estacions d'esquí ja preparen l'inici de la temporada. Algunes d'elles no descarten avançar la data prevista d'obertura. En el cas de Masella -que aquests darrers anys sol ser la primera a obrir- ja han avançat que es posaran en marxa tan aviat com la neu els ho permeti, mentre que d'altres complexos opten per mantenir el calendari previst i consolidar la neu prèviament.


Blanes vol que Comerç faci una excepció a la llei per poder tenir grans zones comercials - Diari de Girona\nblanes | jordi vera 26.09.2012 | 02:00\nLa Ciutat Esportiva seria una de les zones on es podrien ubicar. carles colomer\nBlanes continua batallant per poder instal·lar grans zones comercials fora de la Trama Urbana Consolidada, és a dir, fora del nucli urbà. El darrer pas del Govern municipal ha estat enviar un escrit dirigit a la Direcció General de Comerç de la Generalitat sol·licitant que es canviï la llei i s'introduexin algunes excepcionalitats que permetin a municipis com Blanes poder acollir aquestes zones comercials. Des de fa anys, el municipi té grans empreses interessades a aterrar a la localitat.\nSegons la llei actual, després que Blanes no hagués pogut ampliar la Trama Urbana Consolidada, no pot ubicar grans zones comercials fora del nucli, perquè no és capital de comarca i perquè no té més de 50.000 habitants, que és el límit que es marca. Per tot això, l'alcalde de la localitat, Josep Marigó, ha enviat un escrit a la Direcció General de Comerç exposant les especificitats de Blanes i demanant que es faci una excepció amb municipis com el seu. En concret, Marigó exposa que certament Blanes no és capital de comarca, però "excerceix un paper de capitalitat natural". I, per demostrar-ho, enumera els diferents serveis que presta i que només correspondria a municipis de més de 50.000 habitants i les diferents instal·lacions de caràcter supramunicipal que acull. Així, Marigó parla de la biblioteca comarcal, la caserna dels Mossos d'Esquadra, els jutjats, l'Hospital Comarcal, l'estació de tren i de busos, el port o el CEAB, entre d'altres. I també de serveis com les llars d'infants, el transport públic o el teatre.\nPer tot plegat, doncs, demanen un nou redactat a la llei d'ordenació dels equipaments comercials per afegir "un nou supòsit que contempli les peculiaritats d'aquells municipis, similars a Blanes, puguin acollir-se". "Volem que tramitin una modificació amb especificitats a les poblacions que siguin equiparables a capitals de comarca", va expressar l'alcalde.\nI és que Blanes fa totes aquestes peticions, perquè des de fa anys té diverses grans empreses interessades a instal·lar-se al municipi, ja que en part aquesta població excerceix de botiga de la Selva marítima, però no pot fer-ho per la normativa vigent. "Des de fa molts anys, el Decatlhon està interessat a venir a Blanes i últimament també tenim empreses del sector del bricolatge que volen venir, però tenim un seguit de traves legals que ho impedeixen", va confessar Marigó.\nL'alcalde, però, es va mostrar optimista amb la qüestió, tot i que va alertar que les eleccions al Parlament poden modificar els terminis: "El tema està treballat i parlat amb la Generalitat, per això hem enviat l'escrit, però amb la convocatòria d'eleccions es podria paralitzar", va comentar Marigó.\nFinalment, l'alcalde va destacar que si Comerç fes l'excepcionalitat i els equiparés a una capital de comarca ja podrien instal·lar zones comercials fora de la Trama Urbana. En aquest sentit, Marigó va afegir que un dels llocs concrets on es podrien ubicar aquests grans comerços seria la nova Ciutat Esportiva.\nPer altra banda, Marigó va explicar que en el ple municipal de demà està previst que es pugui aprovar, si aconsegueix el suport necessari, una altra requeriment sobre les zones comercials. En aquest cas, és per "legalitzar" algunes zones del municipi, ja comercials, que amb la llei omnibús haurien quedat "en un buit legal" i si volguessin donar noves llicències podrien tenir problemes. Per això, requereixen a la Direcció General de Comerç a modificar la Trama Urbana Consolidada, perquè aquestes zones quedin a dins. "No és que volem fer més zona comercial, sinó incloure l'actual que ara és fora de la llei", va explicar l'alcalde.


L'equip de tennis signa una nova victòria al camp del Tennis Vic (2-4)\nL’equip de tennis ha començat el comarcal amb força, amb una nova victòria, ara al camp del sempre incòmode Club Tennis Vic, per 2-4. Dos de dos i el nostre equip se situa líder provisional de la categoria de bronze, a l’espera d’algun altre resultat de la segona jornada.\nFOTOS Les joves promeses del tennis català se citen al Foment d'Esports\nEl Foment d’Esports ha acollit entre el 8 i 14 de juliol un torneig del Circuit Juvenil d’estiu de la Federació Catalana de Tennis (FCT), en les modalitats de benjamí, aleví i infantil, tant masculí com femení.\n- Galeria de fotos del torneig, a Facebook\nDavid Pujol i Miquel Riera guanyen el IV Torneig de dobles de tennis\nEl Foment va organitzar el passat dissabte el IV Torneig de dobles de tennis a les instal·lacions del club. Hi van participar vuit parelles, enmig d'un ambient festiu.\nDavid Pujol i Miquel Riera es van imposar a la final a Marcel Mas i David Ortiz.\nL'Open Foment d'Esports de tennis es disputarà aquesta setmana, del 3 al 9 de juny\nLa novena edició de l’Open Foment d’Esports de tennis es disputarà finalment aquesta setmana, del 3 al 9 de juny, a les instal·lacions del club.\nA la competició hi participen 18 tenistes, tots federats i en la categoria masculina. En aquesta notícia podeu consultar el quadre i l’ordre de joc.


La C. Valenciana bat rècord de casos amb 3.590 positius i 60 morts en un dia - Levante-EMV\nLa C. Valenciana bat rècord de casos amb 3.590 positius i 60 morts en un dia\nLa província de València ja ha superat els 80.000 contagis després de sumar 2.332 casos en només vint-i-quatre hores – La incidència acumulada en els últims catorze dies és de 363,9 casos per cada 100.000 habitants; a partir de 250, l’OMS hi veu risc extrem\nValència | 30·12·20 | 16:15\nDues sanitàries atenen malalts de COVID-19 ingressats en l’UCI de l’Hospital General de València. | LEVANTE-EMV\nA les portes de la nit de Cap d’Any, la Comunitat Valenciana va batre ahir el rècord de contagis i quasi el de morts en un dia. La Conselleria de Sanitat va comunicar un total de 3.590 nous contagis de coronavirus a la Comunitat Valenciana, la xifra més alta des de l’inici de la pandèmia, que, fins ahir, s’havia produït el 15 de desembre, amb 2.841 positius. Durant la primera onada de la crisi sanitària, el pic es va registrar el 29 de març, amb 750 casos en un dia; amb la qual cosa, actualment, quasi es quintupliquen els contagis.\nLa situació més preocupant es detecta a la província de València, amb 2.332 positius nous en les últimes vint-i-quatre hores, amb els quals s’arriba a la xifra de 80.425 casos en total des del mes de març. A Alacant, l’última actualització va deixar ahir 846 contagis, per la qual cosa, en aquesta província, ja hi ha hagut 46.826 casos en total. La província de Castelló també va sumar ahir 412 malalts nous confirmats per PCR o test d’antígens, amb els quals s’arriba a la xifra de 15.504 positius en nou mesos. D’aquesta manera, la xifra total de positius des del primer diagnosticat, el 25 de febrer, a la C. Valenciana, és de 142.757 persones.\nUnes xifres que ja presagiaven les tendències de les dues últimes setmanes, només desdibuixades pels dies festius que suavitzen les dades però que acaben per agreujar la situació sanitària després dels augments de contagis. De fet, la incidència acumulada dels últims catorze dies a la Comunitat Valenciana s’eleva als 363,99 casos per cada 100.000 habitants. Després dels casos registrats ahir, la incidència a 29 de desembre era de 323,76 contagis per cada 100.000 habitants (40,23 punts més que l’actualització de dilluns). Cal recordar, sobre aquest tema, que l’Organització Mundial de la Salut (OMS) considera que qualsevol incidència acumulada superior a 250 casos es considera de «risc extrem».\nNo obstant això, si es té en compte la incidència acumulada dels últims set dies, aquesta es redueix a 131,58 casos per cada 100.000 habitants.\nLa Conselleria de Sanitat també va confirmar ahir la detecció de 54 brots: 25 a la província de València, 15 a la d’Alacant i 14 a la de Castelló. Les eclosions més nombroses són les que s’han detectat a Utiel (13 casos), Carcaixent (11 casos) i València (11 casos), totes d’origen social. El total de positius dels 54 brots suposa que s’han infectat de coronavirus 284 persones; per la qual cosa, la mitjana de contagi per cada eclosió de SARS-CoV-2 confirmada és de 5,26 persones.\nAquesta explosió de positius que s’ha detectat de manera continuada des del pont de desembre ha tingut un impacte greu en l’atenció hospitalària. Els hospitals valencians tenen, actualment, 1.746 persones ingressades (21 més que dilluns), la qual cosa suposa un increment de l’1,2 %. També ha crescut el nombre d’ingressats en les ucis, un total de 278 persones (12 més), fet que suposa un augment del 4,5 % en un només dia.\nLes persones que lluiten contra la COVID-19 als hospitals es distribueixen en els 152 pacients ingressats a la província de Castelló, amb 22 pacients en UCI; 509 a la província d’Alacant, 107 d’ells en l’UCI; i 1.085 a la província de València, 149 en UCI.\nDecessos com a l’abril\nLes xifres de víctimes mortals també van llançar ahir un trist rècord. Sanitat va notificar un total de 60 decessos, la xifra més alta de la segona onada que supera els 53 morts registrats el passat 22 de novembre, encara que per davall dels 68 morts que va patir la Comunitat Valenciana el passat 3 d’abril. De fet, cal remuntar-se al 4 d’abril per a trobar una xifra similar de defuncions, 60, com la que va registrar-se ahir. Per províncies, València torna a encapçalar aquesta trista estadística amb 42 morts en l’última actualització, seguida de les províncies d’Alacant i de Castelló, que sumen, cada una, nou morts més. D’aquesta manera, la Comunitat Valenciana frega les 3.000 defuncions, en tot just nou mesos, per la COVID-19, ja que els 60 morts d’ahir (dèsset d’ells persones majors en residències) eleven a 2.895 les víctimes per coronavirus des de l’inici de la pandèmia.\nEl 97,7 % de mostres de les aigües residuals de València té COVID\nEl 97,7 % de les mostres en aigües residuals a València són positives en SARS-CoV-2, la qual cosa suposa més de dos punts per damunt de l’últim informe de la setmana anterior, segons les dades traslladades per l’alcalde, Joan Ribó, en la Junta de Portaveus Extraordinària que va tindre lloc ahir, segons confirmen els portaveus dels grups municipals del PP, María José Catalá, Ciutadans, Fernando Giner, i de Vox, Pepe Gosálbez, que han mostrat la seua preocupació per la situació de la pandèmia a la ciutat. En la reunió, Catalá va reclamar a Ribó conéixer el pla de vacunació per a la ciutat perquè, segons ha dit, «més enllà de la propaganda del Govern, els veïns de la ciutat han de conéixer quan es vacunaran». «Ribó no pot desentendre’s i, com a màxim representant de la ciutat, hauria d’exigir a la Generalitat conéixer els plans: l’esperança que representa la vacuna ha de tindre un cronograma clar», ha assenyalat. La portaveu mostra la seua preocupació per les dades de la ciutat, que encapçala els contagis a la Comunitat Valenciana i que, segons les últimes xifres de la Generalitat, dels 30 brots detectats a la província de València, més de la meitat, 17, es concentren a València. A més, segons l’últim informe facilitat, les mostres positives entre els dies 21 i 24 de desembre és del 97,78 %, dos punts per damunt de l’anàlisi anterior. El portaveu de Cs, Fernando Giner, també considera les dades «preocupants», amb barris amb «índexs molt alts i que van en augment. És el moment de tornar a demanar als ciutadans precaució i de demanar a l’Ajuntament augmentar la vigilància en zones de la ciutat on ells consideren o coneguen que es produeixen botellons o hi ha ambient festiu. Ens hi juguem molt per al primer semestre de 2021», adverteix Giner. El portaveu de Vox a València, Pepe Gosálbez, assenyala que la situació «continua sent preocupant» i ha recordat que la Comunitat Valenciana és la quarta d’Espanya en contagis i «la situació es va agreujant en ingressos en UCI i morts». I alertava sobre l’índex d’incidència acumulada a Poblats del Sud, una zona d’estiueig, on aquest ha augmentat un 4,1 %, cosa que crida la seua atenció.\n3 Así ha sido la reunión entre el Barça y el Valencia CF


Els municipis costaners busquen la fórmula més idònia per a controlar els aforaments\nNo hi haurà parcel·lacions ni horaris i s'intensificaran les mesures de neteja i de control\n1 de juny. Obertura de platges. Entrem en la fase 2 de la desescalada. Això fa olor d'estiu. I enguany, més que mai, hi ha ganes de mar. Els municipis costaners es preparen per a un estiu difícil -en tots els sentits- i en el qual apel·len, amb més raó, a la responsabilitat ciutadana. La majoria han anunciat ja algunes de les mesures que adoptaran per a garantir la seguretat i rebre als primers banyistes. Es descarten de moment les parcel·lacions -res de cintes mètriques dividint la platja en parcel·les unifamiliars ni de mampares divisòries- i anuncien en canvi un increment de les campanyes d'informació, vigilància i control.\nMarcar els accessos, allí on és possible, és una altra de les estratègies per a caminar cap a aqueixa normalitat nova a la qual ens veiem abocats. Més difícil estarà la cosa en les nombroses cales de litoral de la Marina Alta, on es fa complicat controlar les distàncies i els aforaments. S'anuncia ja que algunes estaran tancades, com en principi també ho estaran en alguns llocs els jocs i els llavapeus. Sense franges horàries ni cita prèvia a la vista, el dilluns es baixa el teló de l'estiu.\nEls aproximadament 20 quilòmetres de platja que té Dénia fan més difícil el control dels accessos i dels aforaments però permeten, en canvi, demanar a la ciutadania que actue consensatez per a esponjar l'ocupació del litoral. La situació serà més delicada en les cales dels Gires, on serà fonamental l'estudi d'aforosque ha anunciat l'Ajuntament per a controlar la presència de banyistes i el manteniment de les distàncies de seguretat.\nL'alcalde de Dénia, Vicent Grimalt, ha demanat als veïns que no obliden “el que ens estem jugant i d'on venim”, al mateix temps que els ha instat a “acostar el muscle” per a no fer marxa enrere “i que siguem i ens vegen com un municipi segur”. Aquesta setmana ha començat la instal·lació de 26 passarel·les d'accés a les platges més concorregudes, en les quals se senyalitzaran amb pintura fletxes l'entrada i d'eixida. Les tres zones en les quals es fragmentaran les platges sempre que es puga (la crida activa o de passeig, a cinc metres des de la riba; la de repòs, descans i ombrel·les; i la de resguard per a l'esport i el joc), es delimitaran amb grans solcs en l'arenaque s'encarregarà de refer diàriament l'empresa de neteja.Aquesta última reforçarà les seues actuacions, llavapeus i jocs estaran precintats i es farà una forta campanya d'informació amb fullets i cartelleria.


la cotorra de SIMAT: Emery: "Pot ser una gran nit" Champions, València CF - Bayer Leverkusen\nEmery: "Pot ser una gran nit" Champions, València CF - Bayer Leverkusen\nL'entrenador del València, Unai Emery, ha indicat davant el partit de Lliga de Campions contra el Bayer Leverkusen en què el seu equip necessita la victòria per no estar pràcticament eliminat del torneig, que "únicament" pensen en aquesta trobada "i no en el que puga venir després ".\nPreguntat sobre si contempla l'opció de l'eliminació del València en la màxima competició continental, el tècnic ha negat que passe aquesta possibilitat.\n"Podem corroborar demà la millora de dissabte contra el Getafe. Hem de millorar coses del partit anterior, però estic convençut que aquesta pot ser la de demà pot ser una gran nit i per això necessitem a l'afició que ha de ser conscient que és part d'això ", ha subratllat.\nSegons Emery, en aquest partit la dificultat no està sol en el rival sinó en la seua mentalitat. "Són capaços de jugar els noranta minuts i poden fer-te gol si els deixes algun minut", ha explicat.\nSobre el rival que tindrà davant el València, Emery ha assenyalat que "té capacitat per ser un equip molt defensiu i per ser també molt ofensiu. Cal estar preparats i saber com arribar a la seua porteria per fer gol".\n"En noranta minuts, en el moment en què vulguen anar a per la victòria són capaços de ser ofensius. Hem de ser intel · ligents per llegir i jugar com toca el partit, ja que aquest pot canviar de direcció diverses vegades", ha detallat el preparador del València.\nEmery ha recordat que fa al conjunt alemany que "quan es va deixar anar en l'anada i va incorporar a gent des de les bandes i des del centre del camp va ser difícil d'aturar i els va fer dos gols".\n"En els quinze minuts en què el València no va poder subjectar el potencial del Bayer allà, vam perdre el partit", ha recordat.\n"Ara, hem de lluitar pel que lluitem molt la temporada passada, de manera que tenim ara i pel que seguim tenint. El partit de demà és el que ens donarà opcions per seguir viu", ha assegurat el preparador basc.\nSobre l'incident que van protagonitzar en el partit d'anada dels entrenadors després de la celebració del segon gol dels alemanys per part de Robin Dutt, Emery ha revelat que Dutt "es va disculpar" i que ell va entendre "el que els entrenadors poden viure en alguns moments ".\nEl tècnic valencianista, preguntat per si el dubte sobre la presència de l'alemany Michael Ballack marcarà o no el seu plantejament, ha dit que "respecta a tots els jugadors del Bayer", ja que "si no està Ballack, estarà un altre amb un potencial semblant" .\nUn periodista alemany li ha comentat que a Alemanya pensen que està molt motivat quan dirigeix els partits. "Vaig néixer així com a entrenador, vaig créixer així i em mantinc així", ha dit Emery, que va afegir que procura ser un més, encara que no juga.\nTambé li va preguntar si quan els crida, els jugadors "li senten o reben molta informació". La resposta del tècnic, que ha suscitat les rialles dels periodistes presents, ha estat que "l'únic" que fa és "cridar perquè corren".\nPublicado por La Cotorra de Simat en 1:02


2013 0405. Sistema electoral (3): guanyar el districte - Gironès per la independència\n2013 0405. Sistema electoral (3): guanyar el districte\nEn articles anteriors aquest columnista va criticar les llistes obertes perquè les considera una ensarronada degudament disfressada, i va fer una clara apologia a favor del diputat de districte. Servidor es refia dels països que estan més ben governats. Allí on la classe política no ha caigut en el corporativisme i el menyspreu vers l'elector. Ara bé, i dit això, convé veure com dur a terme l'elecció d'aquest diputat de districte. Recordin que, en general, es tracta de dividir el país en tants districtes com escons té el Parlament, i que cada partit, individu o agrupació presenti un únic candidat per districte. Sempre sota aquest principi de representació (un districte, un diputat), podríem dir que, a Europa, de sistemes per determinar quin és el candidat que s'endú el districte, n'hi ha tres. I avalats per tres grans democràcies: el Regne Unit, França i Alemanya.\nSistema majoritari (Regne Unit).Aquest sistema és el més simple: guanya el candidat que té més vots al districte. Planteja el problema que, portat al límit, pot donar una representació no proporcionada. Imaginin un districte on guanya el candidat del partit X amb el 40% dels vots (perquè tots els altres candidats han tret menys vots). Si aquest resultat es repetís a tots els districtes, aleshores el partit X tindria el 100% dels escons, havent-lo votat només el 40% de la població. El fet és improbable, però dóna una idea de la possible manca de proporcionalitat. L'any passat al Regne Unit van convocar un referèndum per modificar el sistema i fer-lo més proporcional. Va guanyar el no. Als britànics ja els està bé aquest mecanisme.\nSistema a dues voltes (França).Aquest sistema llima la sensació que algú pugui tenir de no sentir-se prou representat pel seu diputat de districte. A tal fi, només es proclama diputat el candidat que obté més del 50% dels vots. Però per als districtes on cap candidat hagi arribat a aquest 50%, es fa una segona volta amb els dos candidats més ben classificats, i els electors han d'escollir entre un d'ells. El sistema possibilita que el que va quedar en segon lloc a la primera volta potser guanyi a la segona perquè pot rebre els vots dels electors que, a la primera volta, van votar altres candidats que no van quedar entre els dos primers. Té l'avantatge que obliga a decidir-se i que ningú pot dir que el diputat no va sortir escollit per més del 50% dels vots. El diputat està, doncs, finalment, legitimat pels vots de la majoria del seu districte.\nSistema doble (Alemanya). El sistema alemany que regeix va ser dissenyat, en acabar la guerra, per les potències aliades democràtiques: el Regne Unit, els Estats Units i França (lògicament sense l'URSS, ja que als comunistes no els acostuma a venir de gust que la gent voti). Es va intentar, a més, que no es tornés a presentar la situació dels anys trenta, quan Hitler va arribar al poder mitjançant les urnes (perquè als feixistes, com als comunistes, tampoc els agrada que la gent voti). Doncs bé, a Alemanya, i als seus lands, l'elector ha de votar en dues urnes separades: una per escollir el diputat de districte (mitjançant el sistema majoritari) i l'altra per dipositar una papereta amb una llista tancada de partit (com ara fem nosaltres). Aquesta papereta amb una llista tancada no ha de correspondre, necessàriament, al mateix partit a què pertany el diputat per qui s'ha votat a l'altra urna, i té per objectiu determinar quants diputats tindrà cada partit al Parlament. Però, atenció, els escons són assignats en primer lloc als diputats de districte guanyadors, i només es fan servir els noms de les llistes tancades quan, per aquell partit, no han sortit elegits prou diputats de districte per completar la proporcionalitat que li toca segons el recompte de paperetes amb llista tancada. Per tant, els diputats de les llistes tancades van de farciment i són considerats de segona, ja que els diputats de districte són els que, lògicament, marquen el ritme polític. El sistema té de bo que dóna la possibilitat que els partits minoritaris (que mai guanyarien en cap districte) estiguin també representats al Parlament.\nConclusió: Hi ha opcions suficients per satisfer tots els gustos de l'elector. Ara, cal preguntar-se si els que tenen ganes de canviar són els nostres polítics. Perquè, al capdavall, tenen una disjuntiva: ¿volen assumir responsabilitats individuals tot lluitant per l'escó propi, o bé prefereixen deixar-se portar per la còmoda irresponsabilitat que representa anar en colla... i que mani el partit? No s'enganyin, aquest és el problema.


Teràpies Ioga Montseny Festival\nElla oferirà teràpia Craneosacral Biodinàmica que defineix com un treball amb la totalitat del cos, des de l’etapa embrional fins a la fi de la vida. És un treball d’estimulació i recolzament al moviment respiratori primari i, per tant, per a la salut i la globalitat de l’ésser humà. Aquesta teràpia millora la salut perquè incrementa la vitalitat i permet utilitzar els recursos propis d’autocuració.\nOsteopatia Tibetana - Mètode Columna Vitae\nQuè és la Osteopatia Tibetana - Mètode Columna Vitae Una medicina per a la columna vertebral, l'eix que ens sosté. La columna vertebral atresora tota la informació de la nostra vida, tant present com ancestral i per això podem sanar tot tipus de patologies des d'ella, ja siguin físiques, mentals i/o espirituals. Aquest Mètode unit a diferents teràpies m'han regalat una plenitud que m'abrigalla cada dia més i m'acosta a l'ésser humà des del cor... però únicament la paciència, la confiança i el respecte m'han portat fins aquí.\n“Despertant els peus”\nElla oferirà la teràpia “Despertant els peus” que descriu així: “Els peus sostenen tot el pes corporal, a l’hora són els encarregats de direccionar la voluntat de moviment que es genera de la sinergia entre la ment i el cor. El contacte amb els peus desperta i et connecta amb les necessitats bàsiques del cos, vehicle de la nostra essència. Al sentir i portar a la consciència el què el cos necessita, tenim l’oportunitat de responsabilitzar-nos del nostre benestar i proporcionar-nos el què necessitem. Així doncs, et proposo un viatge sensorial mitjançant els peus i el contacte amb l’aigua el qual et facilitarà connectar des del cos amb la ment i l’esperit, et durà a l’equilibri intern.”\nEns porten un espai terapèutic que ens defineixen així: “La nostra proposta és muntar un espai on els visitants degusten i es relaxen amb massatges i teràpies relacionades amb el contact-thai. Les profundes arrels d’aquesta fusió de tècniques, es barregen amb el camí del ioga, ayurveda i del budisme. Aconseguint estovar i modelar els símptomes de rigidesa, les sessions també són conegudes com el ioga dels mandrosos. Una nova dimensió al significat de contacte, que obre el camí a viure la vida plena de tendresa i de relacions més amoroses i respectuoses.” https://www.masajetailandes.cat


BTT Prades: Campionat de Catalunya a Port Ainé (20-6-09)\nPublicat per Administrador a 23:29\nSi us vau sorpendre del meu resultat, més ho vaig fer jo, que encara flipo. Menos mal que hi havia una baixada semi-llarga i complicada on podia recuperar-me i treure-us algo de distancia, perquè quan hem girava cap atràs us veia a tot el grupet en persecució que feieu temor. Vosaltres esteu portant una bona temporada entre Open d'Espanya i Copa Catalana. Quina enveja sana hem feu.\n25 de juny de 2009, a les 18:06\nEstàs com un toro cabró!!! una que vens i arrases!!! jo vull ser com tu!!! molt bé, perquè amb tot el que has passat aquesta temporada ets un puto crack!! jo vaig marcar la meva pitjor carrera d'aquest any!! això de l'altura no és lo meu... però hi ha curses per tothom i per tots els gustos no?? jeje.\n25 de juny de 2009, a les 18:24


why not?: marzo 2007\n"No tenemos sede en Barcelona"\nInicio un reportatge sobre l’organització i representació del partit polític la Falange Española de las J.O.N.S a Catalunya i els propòsits d’aquest partit, que es considera a sí mateix pseudodemocràtic, en la candidatura a les eleccions municipals que tindran lloc el proper mes de maig. El primer que faig és endinsar-me a la seva pàgina web en busca d’un número de telèfon que pugui posar-me en contacte amb els representants de la Falange a Catalunya i de la direcció per localitzar la seva Seu a Barcelona. Només entrar a la web oficial del partit hi trobo un gran cartell prou vistós com per acaparar la meva atenció. Amb una tipografia de lletres capitals de colors negre i vermell hi posa: “¡Español! ¿Qué ves cuando sales a la calle? ¿Cuándo paseas al perro? ¿Cuándo vas a comprar? ¿Cuándo sales con tu familia o amigos? No contestes, nosotros te lo decimos: ¡INMIGRANTES! Ayúdanos a parar la INVA-SIÓN. Afíliate a La Falange en Cataluña”.\nDesprés de la lectura, prosegueixo amb el meu objectiu. Finalment, trobo un telèfon de contacte de La Falange a Catalunya. És un telèfon mòbil i quan truco em surt directament el contestador, està apagat. Aleshores em decideixo a trucar al tèlefon fix que apareix a la web, però tampoc obtinc resposta. Més tard hi insisteixo als dos números, però res. Vist l’èxit nul del meu segon intent, truco al telèfon d’informació de Barcelona i aconsegueixo la direcció de la Seu i un nou telèfon de contacte. Segueixo sense obtenir resposta a les meves trucades però no em dono per vençuda i decideixo anar al carrer València on suposadament hi tenen la Seu. Però allà no contesta ningú quan pico al timbre. Una estona després envio un mail a FEJONS_BCN@terra.es, adreça que surt a la seva pàgina web a l’apartat de La Falange en Cataluña. Degut a la meva frustrada búsqueda per contactar amb el partit, torno a trucar a un altre telèfon d’informació on em diuen que el partit té una nova seu i em donen una altra adreça i de nou, un altre número de teléfon. Al comprovar que tampoc em contesten aquesta vegada, em decanto per provar sort trucant a la Seu central que La Falange Española té a Madrid. Aquí sí que hi veig un punt d’esperança quan un home contesta la meva trucada. Quan li pregunto per la delegació a Barcelona, l’home em demana uns segons d’espera. Seguidament, sento que pregunta a algú que està amb ell: “Oye, no tenemos sede en Barcelona, ¿verdad?”. Aleshores reprèn la nostra conversa i em contesta: “Teníamos una sede en la calle Valencia. Ahora ya no tenemos sede en Barcelona, seguro”.\nArribat el punt de tal contradicció, he tornat a visitar la web en busca d’alguna explicació al que m’acabaven de comunicar a la delegació central del partit polític. A la pàgina web s’informa que el partit de La Falange a Catalunya no es presentarà a les eleccions municipals ja que les sigles falangistes que donen nom al partit es troben pendents de sentencia judicial a causa d’una demanda imposada per un grup escindit del mateix partit. A la pàgina web oficial del partit no hi apareix cap llista ni cap nom de candidat que es presenti a les properes eleccions municipals del mes de maig.\nPublicado por Ivana en 5:31 1 comentario:\n“La comunicació és l’antídot de la por”\nEl pedagog, filòsof i escriptor José Antonio Marina visita la Facultat de Comunicació Blanquerna acompanyat del professor de la Facultat Ferran Sáez. Després d’una breu presentació sobre la seva vida professional, que va fer el seu acompanyant i amic, José Antonio Marina va alçar-se sobre el pòdium de la sala per iniciar la conferència, i tal com ell mateix ens va indicar “poder veure les cares de tots els alumnes”, fet que tots els assistents li vam agrair.\nMarina va acceptar de participar en les XIII Jornades Blanquerna per presentar el seu nou llibre Anatomía del miedo: un tratado sobre la valentía. Al llarg de la conferència, el convidat va exposar les diverses idees del seu llibre, entre les quals trobem que la valentia i la covardia són dues maneres diferents d’enfrontar la por, i que “és la pròpia intel·ligència humana la que fa que tinguem una certa por”. Marina va esmentar, només començar, que ha dedicat tota la vida a estudiar una intel·ligència nova on els sentiments també hi són presents, argumentant que “sempre que fem alguna cosa, la fem per mantenir o canviar el nostre estat d’ànim”. Així, Marina va explicar que hi ha dos sentiments bàsics en la comunicació: la por i la fúria. El filòsof va definir la por com “aquella emoció que ens adverteix de la presència d’un perill” i va donar a conèixer els quatre possibles mecanismes que es posen en pràctica per evitar aquest perill: la fugida, l’atac, la immobilitat i les conductes de submissió. Aquests quatre mecanismes es posen en marxa quan sentim por, “bé perqué detectem la presència d’un perill o bé perquè alguna cosa, encara que no sigui perillosa, crea una inseguretat i una incapacitat en nosaltres”. Marina va dir que, actualment, “ens trobem en una època bastant poruga” gràcies, en bona part, a l’incertesa que provoca la globalització. Aquest temor a la globalització pertany, segons el conferenciant, a la por innata de “no saber on sóc”. Un altre tema que preocupa molt i del qual va parlar també el filòsof Marina, és la valentia. Marina defineix el valent com aquella persona que “està disposada a fer certes coses malgrat la por que sent o malgrat l’esforç que això li suposa”. Segons el doctor, són gent amb actitud emprenedora que prioritza els seus valors principals davant la por perquè creuen que tenen l’obligació de defensar-los. Marina creu que s’ha de poder ser valent per superar qualsevol por i argumenta que, curiosament, totes les cultures del món entenen la valentia com una bona cosa. També va dir que tots hem de ser conscients que “el gran antídot de la por és la comunicació” perquè l’aillament i el silenci són aliats incondicionals de la por i mitjançant aquests mai no la podrem superar.\nFinalment, José Antonio Marina va esmentar la certesa que “avui dia el periodista es veu molt pressionat pels grans mitjans de comunicació” i això fa crèixer una certa por a explicar tota la veritat del que succeeix al món. El filòsof de la “nova intel·ligència” va voler acabar animant els periodistes d’avui i els futurs periodistes a “exercir la valentia per sobre de les dificultats”.\nPublicado por Ivana en 5:04 No hay comentarios:\n106 persones moren d’accident laboral a Barcelona l’any 2006\nDurant l’any 2006 han tingut lloc a Barcelona 106 accidents mortals en jornada de treball. Ademés hi ha hagut 860 accidents greus, formant un total de 121.521 accidents en l’àmbit laboral. Aquest mateix any, a Catalunya, hi han hagut 143 morts i 1.250 accidents laborals greus, formant un total de 162.979 entre lleus, greus i mortals. Les dades de l’Institut d’Estadística de Catalunya revel·len que de les 143 persones que han mort mentre treballaven, un 61% tenien un tipus de contracte fix i un 39% estaven contractats eventualment. Si ens fixem en el sexe de les víctimes mortals, veurem que hi predomina clarament el masculí, ja que 136 són homes i 7 són dones. Passa el mateix a la resta d’accidents lleus i de gravetat. El nombre d’accidents ha minvat de manera gairebé insignificant respecte a l’any 2005, quan van haver-hi un total de 152.674, 102 dels quals van resultar mortals i 1.423 van provocar conseqüències greus. L’any 2006 el sector econòmic serveis resulta ser el que té el percentatge més alt d’accidents mortals, amb el 64,29%. El segueix el sector de la indústria, amb un 47,83% i el sector de la construcció amb el 8,82% (al sector de l’agricultura han anat disminuint els accidents laborals fins al punt de tenir el 0,00% en l’any 2006).\nMalgrat les diverses mesures que ha vingut duent a terme l’Administració per tal d’evitar riscos en l’àmbit laboral mitjançant normes com la formació obligatòria en aquest camp, l’evolució d’accidents de treball sembla estancada.\nSegons el Servei d’Estudis i Estadístiques de la Generalitat de Catalunya, la majoria dels accidents greus i mortals a Catalunya es produeixen dins la comarca del Barcelonès, on durant l’any 2006 ha sumat 47 treballadors morts i 369 ferits greus. Les altres comarques que comporten més accidents en l’àmbit laboral són, en aquest ordre, el Vallès Occidental i el Baix Llobregat.\nL’evolució de la sinistralitat laboral no va en augment ni en descens pel que fa als últims anys. Se segueix mantenint gairebé el mateix nombre de morts durant el trienni 2004-2006 i, fins aquest últim mes de gener del 2007, durant el qual s’han enregistrat un total de 140 accidents mortals, tan sols n’hi ha hagut tres menys que l’any passat.\nPublicado por Ivana en 4:55 1 comentario:\nJosé Antonio Marina, filòsof“La comunicació és l’a...\n106 persones moren d’accident laboral a Barcelona ...


Passejant per València – Fotoaficionats Algemesí\nper Vicent Martinez · 12 setembre, 2014\nGent, turistes i altres espècimens. Com podeu veure, m’encanta fotografiar la gent\nTotes preses amb la Canon 5D ISO-200\nSegüent entrada Angelita Ros i LLauradores\nAnterior entrada Un altre experiment. Malsomni al CAC\n13 setembre, 2014 a les 10:21 am\nMuy buen reportaje Vicent, para mi la 3ª la es la más floja, (no me gusta la composición), las otras 3 tienen un nivel impresionante, no tienen desperdicio.\n13 setembre, 2014 a les 11:44 am\nTienes razón, la tercera es la más floja, la puse mas que nada por el colorido.\n13 setembre, 2014 a les 3:14 pm\nPersonalment per a mí la 3ª és la millor , la més potent , la millor en quan a composició, divertida, bon moment visual, un goig de foto. La resta les considere interessants com a treball i part del camí , pense que falta arredonirles per que sigen magistrals.\nUn dels primers llibres de fotografia que vaig tenir, encara el tinc, es deia "El placer de fotografiar a la gente " del equip de redacció de EastmanKodak any 1986, avui en dia disfrute fotografiant a la gent barbaritats i m´alegre que Tu tambe ho pases de meravella amn aquesta branca de la fotografia.\n13 setembre, 2014 a les 6:10 pm\nLa segona i la quarta tenen llums difícils que has resolt molt bé. La quarta ho té tot per al meu gust.\n13 setembre, 2014 a les 6:12 pm\nAnem a parlar de fotos Vicent.\nJa es que no ha de ser gens fàcil fer estos robats i que t'ixen com ixen, però cal cuidar un poc l'enquadrament i no penjar tan ràpid sense abans mirar dos vegades o tres les fotos fetes.\nEn primer lloc i amb el material que tens, no hi ha dubte de la nitidesa, claredat i enfocament de les imatges, però en la primera em sobra el que ve per darrere, ja que només se li veuen les cames,\nEn la segona em falta veure l'altra xica per a acabar l'acció, o llevar-la del tot, en la tercera sobra el que esta darrere de la maleta del pallasso, encara que si isquera tota la maleta inclús quedaria millor, i la quarta la veig prou completa a falta de retallar un poc mas la foto.\nSalu i bones fotos\n15 setembre, 2014 a les 8:43 am\nGràcies a tots per les vostres opinions i consells.


Assegurament de la qualitat - Ebegroup\nServeis: Projectes i obres\nAsegurament de la qualitat\nAUDITORIA INTEGRAL DEL PROJECTE\nVerificació que el projecte dissenyat es correspon amb les mesures i el pressupost contractat per evitar sorpreses i decisions d’última hora durant l’execució, que sempre ens costa més diners. Anàlisi de les possibles millores del projecte, plantejant solucions constructives més adients i econòmiques, la qual cosa suposarà una reducció del cost final.\nAuditoria i certificació de projectes en base a estàndards internacionals.\nOptimització de projectes, buscant l’estalvi en el pressupost final.\nComprovació i assegurament de que l’obra s’executa segons el projecte i d’acord amb la normativa.\nControl de qualitat dels materials, anàlisi i vericació de la idoneïtat dels materials utilitzats.\nInspecció durant l’execució i emissió d’informes específics per presentar davant d’organismes oficials, tals com bancs, asseguradores, administració pública, etc.\nPeritatge d’estructures i emissió del corresponent informe de patologies. Materials utilitzats. Ús i idoneïtat.


Els antiincineradora de Cercs denuncien que es fan obres a la tèrmica sense llicència - Regió7 :: El Diari de la Catalunya Central\nEls antiincineradora de Cercs denuncien que es fan obres a la tèrmica sense llicència\nLa plataforma demana als Mossos que obrin una investigació i l'afegeixin a la causa de la fiscalia\nUn braç elevador a l'edifici mig desballestat, aquest dimecres PLATAFORMAA ANTI INCINERADORA\nUn braç elevador a l'edifici mig desballestat, aquest dimecres\nLa Plataforma Antiincineradora de Cercs ( Paic) va denunciar ahir als Mossos d'Esquadra que a la vella central tèrmica s'hi estan fent obres sense la preceptiva llicència. Van aportar imatges de persones treballant a l'edifici que està a mig desmantellar perquè l'Ajuntament de Cercs va aturar les obres enguany perquè no complien la llei.\nEls opositors recorden que l'Ajuntament de Cercs va incoar, el 10 de gener d'enguany, un expedient de disciplina urbanística «per les actuacions que estava realitzant il·legalment Infreemu ,SL a la zona de la central tèrmica a l'àmbit PMU-3». Es tracta d'una empresa de la qual és apoderat l'empresari manresà Lluís Basiana, que promou la el projecte d'incineradora amb l'empresa EmSpain Waste&Treatment. Ahir, a l'hora de tancar l'edició, no havia respost la petició d'aquest diari sobre la denúncia de la Paic que s'hi fan obres il·legals.\nEn el decret esmentat es va ordenar la suspensió provisional immediata de les obres, una decisió ratificada per un decret d'alcaldia del 18 de febrer.\nEn la denúncia que han presentat als Mossos, els opositors diuen que al seu dia «l'empresa estava manipulant, entre altres materials, quantitats de fibrociment -que conté amiant-, i que molt probablement estaria abocant residus de manera irregular en un dipòsit de terres i runes».\nAfegeixen que la continuació dels treballs «i l'atorgament de qualsevol llicència urbanística resta expressament condicionada a l'aprovació del pla derivat» del pla urbanístic.\nEls opositors recorden que la fiscalia de Medi Ambient i Urbanisme ha obert diligències sobre les presumptes irregularitats al voltant d'aquests treballs arran d'una denúncia presentada per la mateixa plataforma tal com va informar aquest diari al seu dia.\nEls representats de la Paic demanen als Mossos d'Esquadra que «corroborin els fets exposats i axequin l'acta corresponent, informin formalment l'Ajuntament dels fets i remetin l'atestat a la fiscalia de Medi Ambient i Urbanisme de Barcelona».\nConcentració a la C-16\nD'altra banda, la Plataforma Antiincineradora ha convocat per a aquest diumenge una concentració al punt quilomètric 117,3 de la C-16, a l'alçada de la central tèrmica. La concentració començarà a 2/4 de 5 i s'ha previst mantenir-la fins a les 7.\nL'entitat convoca aquesta concentració per reclamar el desmantellament de la vella tèrmica, perquè no s'hi faci cap incineradora i perquè el Govern apliqui la moratòria perquè no se'n construeixen de noves tal com va aprovar el Parlament al seu dia.


I GameKIDS QRT\nEscrit el 26/10/2018\nVa estar genial!! una vintena de nens varen venir al primer GameKIDS QRT i això ens anima a continuar amb aquesta gran idea del nsotre Jordi Cobos que molts socis comparteixen. El KIDS es mereixen el seu espai!! Aviat nova data i moltes sorpreses!!\nAquí teniu les fotos i Videos!!\nPerquè els petits ens ho demanen i s'ho mereixen!! Diumenge 21 d'octubre, farem una trobada de pares amb nens, sortida de Run amb ells per corriols i camins, corrent, caminant i saltant per passar-ho d'allò més divertit, papes, mames i nens.\nDesprés per si no han fet prou, organitzarem una petita gimcana amb bicicleta, de la mà del nostre professional de la bicicleta en Sergi Bonet, a on els petits i tothom que vulgui, podran aprendre tots els secrets de la bicicleta.\n*Tots els nens que vinguin en bicicleta tindran un regal que els encantarà!!!\nNo caldrà registrar-se en lloc, de moment ens trobem tots a les 10:00 al parking del local social.\n(idea original Jordi Cobos)


CRIT. Companyia de Recerca i Innovació Teatral\nDirecció: Russafa, 39-5\nMiembro fundador: Marí, Anna; Tormo, Josep Daniel; Valero, Josep Vicent\nCRIT (Companyia de Recerca i Innovació Teatral) es constitueix l'any 2007 de la mà d'Anna Marí, Josep Vicent Valero i Josep Daniel Tormo, tots tres provinents del món universitari.\nEls objectius de CRIT se centren en la divulgació del patrimoni teatral i cultural a través del teatre, i en l'establiment d'un pont de comunicació amb les noves dramatúrgies europees contemporànies per tal de promocionar noves aproximacions al fet teatral, sobre tot en la nostra llengua.\nLes propostes de CRIT parteixen de:\n Un minuciós treball previ d'investigació i documentació sobre el futur muntatge\n Les adaptacions, traduccions o creacions dels textos del muntatge\n Una posada en escena d'acord amb els objectius de l'espectacle i el públic receptor.\n La creació de recursos didàctics, dins l'àrea de divulgació, per a aquelles propostes que ho requereixen, per tal d'aprofitar al màxim cada producció des del punt de vista educatiu\nEn els últims anys CRIT, amb la seua àrea CRIT-divulgació, s'ha convertit en un referent a l'hora d'aproximar les nostres bases literàries al públic general i al públic en període formatiu.\nLa Trilogia de Clàssics Valencians (Tirant lo Blanc, Espill i Comèdia d'Amfitrió), les Rondalles Valencianes o Miguel Hernández, después del odio són algunes de les propostes que formen part de l'àrea divulgativa de la companyia.\nCRIT promou l'espectacle Passos Lleugers-Pasos Apresurados, que forma part d'un projecte internacional contra la violència cap a les dones. L'espectacle parteix d'un text de la dramaturga italiana Dacia Maraini, que també ha dirigit el nostre espectacle. Al projecte collabora de forma activa Amnistia Internacional.\nD'altra banda CRIT dirigeix el projecte teatral europeu Escena Erasmus a la Universitat de València. Un projecte que establirà una xarxa d'intercanvi teatral entre els països de la Unió Europea, amb espectacles interpretats per actors de diverses nacionalitats que es troben formant-se al país d'origen de l'espectacle.\nCRIT ha començat la seua trajectòria tot combinant, des d'un principi, les seues dues àrees d'interés: la investigació i difusió dels clàssics i la incorporació de nous textos, autors i tendències europeus que considerem interessants.\nDes de 2008 CRIT porta representant amb éxit les seues adaptacions dels clàssics literaris de la nostra literatura, i ha visitat ms de 200 teatres i diversos festivals. Amb l'espectacle Quatre-cents!, la companyia tanca un cicle que va començar amb els seus espectacles sobre l'Espill de Jaume Roig i el Tirant lo Blanc de Martorell.\nDialogo de una prostituta con un suo cliente i un treno, una notte\nL'espill de les dones\nPassos Lleugers / Pasos Presurosos\nEl día que Bertolt Brecht va morir a Finlàndia\nEuropa Cabaret del desencant\nSilenci de Negra (lectura dramatizada)\nBenedicat (Lectura dramatizada)


Animus provocandi: ABU GHRAIB\nPublicat per Pere-Màrtir Brasó a 12:01\nNo coneixia aquesta faceta crítica d'en Fernando Botero. És clar que l'art és sovint crític, i em sembla bé que es ventilin les nafres del 1er món.\nHe de confessar, però que a trobo a faltar una mirada crítica sobre nafres que no són precisament americanes, un silenci sobre determinades dictadures "d'esquerres", o simplement dictadures.\nClar que cada artista és lliure d'expressar-se sobre el tema que vulgui.\n31 de gener de 2008 a les 21:14\nProbablement no hi ha tanta crítica (sigui en els mitjans de comunicació, en l'art, etc.) sobre les dictadures que anomenes ("d'esquerres" o simplement "dictadures"). Al menys fetes des d'aquí.\nPerò caldria veure en d'altres llocs més "dretans" o pro-americans com es critica a les esquerres.\nPer la meva part, he fet quadres i exposicions on he criticat les guerres o les desigualtats socials, vinguin d'on vinguin: quan la guerra dels Balcans (més aviat em vaig posicionar contra Sèrbia, representant l'esquerra), en favor de la minoria oprimida i assimilada dels Tuaregs, contra els atentats de les Torres Bessones i, en general, contra les guerres absurdes i morts d'innocents (siguin palestins, iraquians o de l'Àfrica negra).\nEl que penso és que si fem bandera de ser el primer món i de respectar més els drets humans que ningú, cal demostrar-ho i ser crítics. I l'art n'ha de fer ressò.\n1 de febrer de 2008 a les 1:36\nMoltes persones semtim ràbia per la crueldat que descobrim en aquest món, i impotència per no poder fer-hi res. Potser l'artista té en el seu art un mitjà per expressar aquests sentiments.\n1 de febrer de 2008 a les 21:02\nÉs veritat, tal com dius, que l'artista té en el seu art un mitjà per expressar-se, però no tots volen fer-ho. Com en la societat en general, d'artistes n'hi ha de tota mena: els que només pensen en vendre, els que passen de tot mentres ells (i els seus) vagin bé, els "asèptics", els porucs, els que senzillament creuen que hi han altres mitjans per denunciar o expressar els sentiments, etc. I, també, n'hi han alguns (no gaires) que de vegades creiem que hem de dir allò que tenim el pap, encara que no sigui de l'agrat de tothom.\nJa saps que he estat uns dies "fora de joc", però crec que les coses ja s'han aposentat.\nEstic d'acord amb tu amb el teu concepte sobre l'art, tot i que en general, ens agrada que decori, però tal com expressa Botero, també es una forma de fer crítica. De fet, moltes vegades s'ha utilitzat l'art per aquest motiu.\nT'he de dir que m'ha agradat que hagis fet referència a Antonio Bernal i les seves il·lustracions. Vertiablement continuadors no ni ha, tot i que si hi ha originalitat.\n7 de febrer de 2008 a les 15:03\nEspero que els temes de salut de la teva mare estiguin millor. Ja trobava a faltar els teus habituals comentaris a l'Animus Provocandi!\nTot i els meus comentaris sobre la funció de l'art i dels artistes, comprenc i comparteixo que a molta gent li pugui agradar l'art com a aspecte dcoratiu, sense buscar-hi d'altres connotacions ni funcions.\nNo vull pas dir o deixar entreveure que aquells artistes que utilitzem, en algun moment determinat, l'art per implicar-se socialment i/o denunciar certs fets o situacions, estiguem per sobre o siguem millors o pitjors que d'altres artistes que no ho fan. No és ni vanitat ni una pretèsa superioritat intelectual. Simplement que cadasqú és com és i fa el que vol o sap.\nQuant a l'Antonio Bernal i els seus dibuixos, totalment d'acord amb el que dius.


Una dona de l'horta - Teleponent\nInici Opinió Una dona de l’horta\nUna dona de l’horta\nSóc dona, sóc de l’horta i sóc, una entre les 2.810 dones que hi són. De vegades diuen quins privilegis tenen la gent que viu a l’horta. La meva opinió per l’experiència de tenir seixanta i cinc anys, és que.\n.-Viure a l’horta no és cap garantia de comoditat, sobretot que ens ho preguntin als que sempre hi hem viscut.-\nJo era una de les petites de cinc germans, els meus pares es dedicaven plenament a les feines de la granja i el “tros”.-com es diu aquí a l’horta. Com de petita i menuda que era, em tocaven les feines de rematar els animals, portar i treure la lletera, rentar els càntirs, esbrollar les tomaqueres o collir de terra, cebes, patates o naps, entre altres feines, com la recollida manual de cotó amb les mans ensangonades, de treball a casa no hi faltava.\nCada dia abans d’anar a l’escola, havia de repartir la llet pels pisos de la Mariola. A fe de Déu,a l’hivern, feia moltíssim de fred, però a la granja Pifarré ningú es queixava, cadascú tenia el seu rol.\nNo calia que ningú et digués per alçar-te, el fet de remugar les vaques o el cloqueig de les gallines, volia dir que començava un altre dia.\nEl meu vestit d’uniforme de l’escola del Cor de Maria estava penjat a la tartana al costat del “Siscó”, la somera s’esperava quieta fins que arribava la Mercè, la meva mare, una bona dona molt treballadora. Mentrestant, jo anava i tornava deixant la llet als pisos i només em calia dir: -“llet del Pifarré”.- i tothom sortia a la porta amb la seva lletera. Així, aquelles nenes i nens amb els quals, després jugava al pati de l’escola podien beure la llet nostra. La llet que sobrava la meva mare i jo la donàvem a les monges per aquells nens i nenes sense recursos. Allò sí que era solidaritat, empatia i bon exemple pels fills.\nJo he crescut així, mai m’ha faltat res, però sempre haig compartit. Més tard als anys setanta vaig fer la carrera universitària envoltada majoritàriament d’homes, per als meus pares va ser un orgull, però també ho van ser, les meves germanes i germans. No podia ser d’una altra manera, la Mercè i el Joan sempre ens van ensenyar a creure i respectar a tothom sense egoisme però amb llibertat.\nFinalitzats els estudis l’accés més lògic era oposar i al 30 de març 1977 era funcionària del “Ministerio de Agricultura”, encara estàvem amb dictadura, poc per la democràcia de l’any 78.\nPer la puntuació vaig poder escollir lloc al Departament de la Seguretat Social, treballadors agraris.\nMolt aviat vaig adonar-me de les dones pageses de tota la comarca de Lleida i ciutat que no cotitzaven a la seguretat social i vaig iniciar una campanya als pobles de muntanya, les garrigues, el Solsonès explicant els beneficis d’afiliar-se però sempre amb la ment posada en què fossin dones independents. Tanmateix a l’Horta de Lleida vaig anar torre per torre, amb el mateix missatge. Algunes dones no podien per falta de recursos, d’altres els seus marits no veien la necessitat per tenir un patrimoni elevat i finalment les últimes, amb les qui vaig treballar més, van ser dones que els seus marits deien “NO” per imposició malaltissa i masclisme!\nConjuntament amb centenars de dones vaig crear uns drets i també uns deures que les van ajudar a ser lliures i independents.\nAra que sóc una dona gran, de la generació “sènior” i després de molts anys, moltes d’aquelles dones, m’acaronen tot dient -has estat de gran ajuda- i els hi responc com no podria ser d’una altra manera.- haig fet el que es feia a casa, ajudar. Per tant, ara, és lògic que diguin, que sóc tal cosa o d’altra, el cert és que tinc la ment neta i oberta, sense coaccions i amb llibertat, dic allò que crec que és necessari per a l’horta, ajudo al qui ho demana i sempre procuro i procuraré de no defallir per poder ajudar.\nUna vida curta però intensa♀\nArticle anteriorLes ferides de la víctima del crim Acadèmia de Lleida són mortals i va tenir poca capacitat de defensa\nArticle següentEl Homrani troba “immoral” que Endesa demandi famílies en situació de vulnerabilitat


«El 1759, gran part de Catalunya s’havia reconciliat amb els Borbons»\nEl lleidatà, Premio Nacional d’història del 2015, publica l’exhaustiva biografia ‘Carlos III. Un monarca reformista’ coincidint amb el 300 aniversari del naixement d’aquest rei, clau en la història d’Espanya\nAlgunes tendències historiogràfiques primen la història col·lectiva davant la dels grans personatges. En canvi, vostè en aquest llibre analitza fins i tot els aspectes més íntims de Carles III.La historiografia anglesa sempre ha fet grans biografies, i la francesa, potser més reticent, es va adonar que la història de l’economia o la demografia és compatible amb la dels grans personatges. No es pot escriure sols la història des dels fets de masses, s’ha de fer també des de la individualitat. En els reis absolutistes, estudiar-ne la figura és bàsic, perquè hi requeia una part substancial del poder.Aquest any s’ha complert


Figueres vol prohibir als comerços vendre alcohol a les nits per combatre l'incivisme - Diari de Girona\nFigueres vol prohibir als comerços vendre alcohol a les nits per combatre l'incivisme\nL'Ajuntament inicia el procés de modificació de l'ordenança de civisme i convivència per frenar el consum de begudes al carrer\nanna font 01.12.2019 | 00:34\nLa Guàrdia Urbana durant un dispositiu amb la unitat canina. AJ. Figueres\nLa Guàrdia Urbana durant un dispositiu amb la unitat canina.\nL'Ajuntament de Figueres ha iniciat el procés per modificar l'ordenança de civisme i convivència ciutadana amb l'objectiu d'«erradicar» el consum d'alcohol al carrer. El consistori proposa limitar la venda i el consum de begudes alcohòliques entre les onze de la nit i les vuit del matí, i en aquest horari només en podrien vendre i consumir en els establiments de restauració oberts i en locals d'activitats recreatives.\nAbans d'iniciar l'elaboració del projecte d'ordenança, l'Ajuntament ha obert un procés de consulta pública a través del portal web per tal de recollir l'opinió de la ciutadania i les organitzacions més afectades per la norma. Segons va detallar el regidor de Seguretat, Pere Casellas, es preveu que la nova normativa s'aprovi en un ple durant el primer trimestre del 2020. La modificació serà una eina més per combatre l'incivisme a la ciutat, però continua essent insuficient. Casellas reconeix que van «pel bon camí» però que faltaran «més mesures».\nEn relació amb la problemàtica del consum d'alcohol al carrer, el també vicealcalde subratlla que hi ha diversos establiments que venen alcohol i que després s'originen «botellons» en plena via pública, la qual cosa genera «molèsties veïnals i deixadesa».\nPrecisament, en el decret d'alcaldia signat el passat 8 de novembre es recull la necessitat de modificar l'actual ordenança de civisme per poder frenar el consum d'alcohol a la via pública «sovint amb implicació de persones menors d'edat» així com «els problemes d'ordre públic en determinades zones de la ciutat que es maximitza durant esdeveniments de gran afluència».\nEn el document, signat per l'alcaldessa Agnès Lladó, es constata que l'actual ordenança no és «prou efectiva» degut a «l'àmplia oferta de begudes alcohòliques en tot tipus d'establiments». Es posa èmfasi, sobretot, en aquells locals en què venen begudes en horaris nocturns perquè siguin consumits a fora. L'Ajuntament aplica així la normativa que va aprovar el Parlament de Catalunya i que en permet el desplegament a les ordenances municipals dels ajuntaments.\nL'actual ordenança de civisme de Figueres es va aprovar definitivament el maig del 2004 i en aquesta ja s'hi prohibeix el consum de begudes alcohòliques al carrer. Tot i això, aquesta pràctica se segueix produint i des de l'Ajuntament es defensa la modificació de la normativa perquè «no hi ha solucions alternatives que puguin donar resposta immediata».\nAltres municips de la comarca, com és el cas de Castelló d'Empúries, també disposen d'ordenances que regulen la venda i el consum d'alcohol al carrer.\nEls usuaris del bus de Figueres poden consultar el servei en temps real.\nEls usuaris dels busos de Figueres tindran informació a temps real sobre el servei.\nFigueres comença a sancionar els patinets elèctrics .\nArgimon ingressa a l´hospital a causa de la covid-19 i està estable\nSánchez sospesa un Consell de Ministres extraordinari per a declarar l´estat d´alarma\nGirona reclama més agents dels Mossos a Interior\nCatalunya demana l´estat d´alarma per poder aplicar el toc de queda entre les 23 i les 6 hores\nSumar assumirà el pagament de les ajudes del personal sanitari de la residència de Sant Hilari Sacalm\nMiquel Sàmper es reuneix amb Agnès Lladó per abordar els problemes de seguretat de Figueres\nDetenen un home que cultivava prop de 400 plantes de marihuana en una masia a Regencós\nEspanya suma 19.851 nous contagis i 231 morts\nArriba "Facebook parelles", la nova funció de l´app per lligar\nLa dona de Mainat frena in extremis el desallotjament de casa seva


Inici > Memòria Històrica > Deportats granollerins als camps nazis > Els granollerins deportats > Josep Pont i Antigas\nEn Josep nasqué a la Plaça de les Olles de Granollers un 18 de novembre de l’any 1903. Allà mateix, els seus pares, Josep i Maria, hi tenien una xarcuteria. En Josep va ser el primer de cinc germans. Més endavant vindrien en Vicens, en Pere, la Carme i l’Antònia.\nQuan en Josep tenia vint anys, la seva família es traslladà als Hostalets de Balenyà, on van obrir un petit obrador de xarcuteria, que encara avui en dia es troba en funcionament, transformat en una gran empresa.\nAmb l’arribada de la República, l’alcalde dels Hostalets proposà al seu pare, Josep Pont i Sirvent, de convertir-se en jutge de pau, fet al que accedí de bon grat. Les mateixes conviccions que convenceren al pare, animaren també el fill, Josep a començar a militar a Esquerra Republicana.\nI enmig de l’auge republicà, en Josep va conèixer la Concepció Macià, que es convertiria en la seva esposa i en la mare de la seva única filla, la Dolors, que naixeria al maig del 1935. Als Hostalets van viure una època tranquil·la, al carrer de Cegullada 3.\nJosep Pont, fotografia cedida per Dolors Pont Macià\nPerò amb l’arribada de la guerra l’any 1936 començaren les complicacions per a la família Pont. Així, el càrrec de jutge de pau del pare li comportà la mort. En Josep Pont i Sirvent fou assassinat el 16 de juliol de 1939 al Camp de la Bota, als 57 anys. I no fou l’únic que perdé la vida allà: el germà de la Concepció, en Josep Macià i Carbonell, també hi morí l’any 1939, als 32 anys.\nEls tres fills de la família Pont, en Vicens, en Pere i en Josep, es van exiliar a França; tots per vies diferents, mentre la Concepció i la Dolors anaven a viure a casa de la sogra. Durant aquest temps, en Josep va passar per set camps de refugiats a França. En un d’aquests, li van proposar de tornar a Espanya amb el darrer camió que feia el trajecte, però ell va refusar argumentant que havia de trobar els seus germans, que encara devien rondar per algun camp francès, possiblement en el de Fontainebleu. El que ell no sabia és que els seus germans ja eren en terres espanyoles: en Pere en un camp de concentració a Pamplona i en Vicens, pel fet de tenir tot just 17 anys, li havien concedit el permís de tornar a casa. Però en Josep seguia encara a Fontainebleu entestat a trobar els seus germans, i ja no en tornaria.\nTot i haver emmalaltit a França, en Josep mantenia sovint correspondència amb la Concepció, amb molta precaució. En Josep escrivia a les cartes l’adreça d’una dona de Centelles, que després duia les cartes a casa seva, per tal de no posar en risc la Concepció i la Dolors. Ella li enviava diners de tant en tant, diners que li servien per a comprar segells i poder-se seguir cartejant.\nEn Josep intentà de marxar del camp. Li demanaven tres-centes pessetes, però com aconseguir que una quantitat així de diners arribés a les seves mans? La Concepció amb prou feines podia fer-se càrrec de la petita Dolors i de la seva sogra, de manera que no tenia massa excedent per fer arribar a en Josep. Però mentre la Concepció intentava reunir la suma de diners necessària, en Josep va caure malalt. De manera que, quan els diners finalment van arribar, les febrades que patia eren tan importants que el risc de viatjar en aquell estat, era massa elevat. Així s’esvaí l’última oportunitat de fugir d’en Josep. Avui la seva filla Dolors prefereix pensar que estava destinat a morir als camps.\nLes informacions oficials indiquen que en Josep entrà a l’Stalag VIII-C, amb el número 56.813, l’any 1939. Després, passà per l’Stalag XII-D a Trier (Trèves) d’on en sortí el 22 de gener de 1941, destinació a Mauthausen. Entrà al camp el 25 de gener de 1941, amb el número 3.380, i deu mesos més tard, el 20 d’octubre de 1941, entrà a Gusen, amb el número 13.872, on va ser assassinat el 7 de novembre de 1941, als 38 anys.\n1941/01/07 Carta enviada des de l’Stalag XII-D a Trier. Fons Família Pont\nLa Dolors i la Concepció, com tantes altres dones, van haver de tirar endavant amb l’etiqueta de roges. La Concepció es va assabentar de la mort del seu marit per un comunicat del cònsol alemany, l’octubre de 1943, però no va ser dins al febrer de 1946, que en va rebre la confirmació oficial de la Creu Roja internacional.\nAquell mateix any, la revista La Humanitat, a l’exili a París, va dedicar una nota a l’assabentar-se de la mort d’en Josep Pont i dos companys més, l’Anton Sayos i Baulenas i en Jaume Castells i Mas, assassinats amb pocs dies de diferència al camp de Gusen.\n1946/11/29 La Humanitat de París. Nota amb la mort de Josep Pont i Antigas\nURL d'origen: http://granollers.cat/can-jonch/josep-pont-i-antigas


J17 DH: La Santboiana s’estavella al Central i el Barça cau en l’últim moment davant l’Independiente |\n26 febrer 2018 26 febrer 2018 RugbyCat 0 Comment Complutense Cisneros, FC Barcelona, Liga Heineken, Senor Independiente, UE Santboiana\nLa Santboiana encaixa la quarta derrota consecutiva lluny del Baldiri Aleu\nEl Barça perd de forma cruel però suma dos punts per mantenir-se viu en la lluita pels playoffs\nCR COMPLUTENSE CISNEROS 45(b) – 14 UE SANTBOIANA\nFrustració és l’adjectiu que més s’escau al partit d’ahir de la Santboiana. El conjunt català va dominar la possessió, atacant més que el Cisneros, i tot i així va encaixar una dolorosa derrota al nou Central. Els de Lewis Williams van pagar les concessions en defensa davant un Complutense que va anotar gairebé en cada ocasió que va tenir.\nEls primers cinc minuts van ser el reflex de l’enfrontament, amb els catalans tancant els rivals dins el seu camp quan, després d’una melé en contra dins la 22 madrilenya, Richard Steward trencava la línia catalana per cedir l’ovalada a un company que assistia a Luis Cerquinho per al primer try. Els del Baldiri Aleu van seguir el setge a la marca blanca i blava, però la defensa local impedia l’anotació visitant.\nLa Santboiana no trenca la mala ratxa fora de casa. Foto arxiu JFS\nUn cop de càstig d’Andrew Norton (un malson per a la Santboiana) ampliava la diferència amb un cop de càstig al minut 20, i no seria fins el 29 que Javi Orbaneja estrenaria el marcador català, premiant finalment el monopoli de la possessió amb la primera marca. Però de nou Cerquinho al 34 posava en evidència la defensa santboiana, tova en primeres i segones fases, per enviar el partit a vestidors amb el 17 a 7.\nLa represa va empitjorar de seguida el panorama per als de groc quan Guillermo Domínguez es llençava sota pals al minut 41. Tot i que la Santboiana ho va seguir intentant, l’efectivitat castellana va triomfar al Central, anotant un altre assaig al minut 54 gràcies al pilar Gonzalo Gross que donava el punt de bonus ofensiu als locals i sentenciava pràcticament el matx amb el 31 a 7.\nAbans del final van poder veure’s tres marques més, una de Nico Francisquelo i dues del Cisneros que certificaven la quarta derrota consecutiva del Sant Boi fora de casa, fent-lo caure fins la sisena plaça de la Liga Heineken i deixant-lo a 6 punts del Barça, setè, amb qui s’enfrontarà d’aquí a dues jornades després de rebre la visita del VRAC al Baldiri Aleu.\nFC BARCELONA 31(bb) – 37(b) SENOR INDEPENDIENTE\nEl partit començava molt bé per als locals, i es que just al minut 1 de partit es produïa la expulsió per antijoc de Lautaro Lualdi que donava 10 minuts de superioritat als culers. Una superioritat que no va ser aprofitada ja que en el minut 5 van rebre el primer assaig amb un trencament de la defensa per l’ala esquerra.\nLa reacció blaugrana no es faria esperar i es que al minut 9, i gràcies a una molt bona intercepció de Franco Velarde amb una puntada a seguir amb molta profunditat, aconseguia l’assaig. Tot i això, la dinàmica seguí sent de domini de l’Independiente que pressionava fort en atac amb molt bones transmissions de la ovalada per posar en seriosos problemes la defensa blaugrana. Gràcies a aquesta insistència al minut 15 arriba el segon assaig del conjunt visitant (Juan Pablo Guido), que sumat a la transformació els situava 7 a 12 per davant del marcador. A partit d’aquest moment els blaugrana semblava que aconseguien alliberar-se de la pressió i començaven a construir millor en atac. Al minut 19 retallaven distàncies gràcies a un cop de càstig de Bautista Güemes.\nMartin García Veiga i Franco Velarde aturen l’aler Taiel Palmieri. Foto Edu Rois\nA falta d’uns 8 minuts per al descans, l’Independiente va decidir carregar sobre la davantera local insistint amb la melé al sentir-se mes forts en aquesta fase estàtica. I gràcies al bon treball i a una sortida ràpida, al minut 37 va arribar un assaig més, que situava el resultat en un clar 10 a 22 favorable als visitants, però que justament abans del minut final trobava la rèplica de la davantera blaugrana (Martín García Veiga) per deixar el marcador a la mitja part 17 a 22.\nA la represa, i gràcies a una nova intercepció de l’ovalada, va arribar l’assaig de Bruno Granell, aconseguint tornar a dominar el marcador els locals per 24 a 22. La segona part ja es preveia amb moltes alternatives en el joc i de control en diferents fases de cada equip, i és que la dinàmica va ser, fins al xiulet final de l’àrbitre, d’intercanvis de cops i assajos, amb la mala fortuna que en aquest intercanvi qui en va treure més profit fou el Senor.\nBruno Granell va sumar el seu setè assaig. Foto Edu Rois\nUn cop de càstig transformat en el minut 49 i un assaig d’Ignacio Poet, al 68, situaven el 24 a 30 al marcador, deixant tant sols 12 minuts per a la reacció dels de “Tomy” García. I va ser en aquesta recta final que els culers van prendre el domini del joc per intentar sumar 5 punts molt importants per entrar als playoffs. A força de percutir i anar guanyant metre a metre es va generar una aàmplia superioritat a l’ala dreta, molt ben aconseguida amb un passa mans molt veloç, que es converti en assaig de Velarde, el seu segon, per posar els blaugrana per davant amb un ajustat 31 a 30 en el minut 74 de joc.\nPerò aquest cop la fortuna no estava del costat local, i un moment de desconcert defensiu, provocat per la fatiga acumulada al llarg dels 80 minuts, va fer que l’Independiente aconseguís l’últim assaig del partitt i amb la transformació assolida acabés el matx en un 31 a 37 a favor dels visitants. El conjunt càntabre sumava sumava 5 punts per confirmar-se com quart de la taula amb 58, mentre que el Barça es manté amb els dos punts sumats setè a només 6 punts de la plaça que dona accés a playoffs que ara mateix ocupa la Santboiana amb 46 punts.\n← Marcadors del cap de setmana (24 i 25 de febrer)\nComplutense Cisneros vs UE Santboiana →\n28 febrer 2017 RugbyCat 1


El Projecte ARI es fa realitat – Hematologia\nEl blog d’Alumni CLÍNIC per a professionals de Hematologia\nEl Projecte ARI es fa realitat\nEl Projecte ARI es fa…\nGràcies a les donacions de particulars, empreses i fundacions, el Projecte ARI ha recaptat 1.036.588 euros. Aquesta quantitat servirà per iniciar un assaig clínic de 10 pacients amb leucèmia limfoblàstica aguda a qui se’ls podrà aplicar la teràpia CART (Chimeric Antigen Receptor T) desenvolupada a l’Hospital Clínic.\nDel total recaptat, 34.745 euros es destinen a millorar l’assistència dels pacients de l’Institut Clínic de Malalties Hemato-Oncològiques. 934.147 euros són els diners que l’Hospital invertirà en implementar la teràpia CART, una medicació creada i desenvolupada al Clínic que permet reduïr en un 90% el cost que aquest tractament requereix als Estats Units. Els 67.696 euros restants estan destinats a cobrir qualsevol imprevist que pugui sorgir en el desplegament d’aquest primer assaig clínic.\nARI segueix endavant\nEl Projecte ARI no acaba amb el primer CAR. Després d’assolir aquest objectiu, el repte plantejat és aconseguir desenvolupar-ne un segon per a pacients amb Mieloma Múltiple (MM), un càncer que es forma a les cèl·lules plasmàtiques de la sang. El CAR s’ha demostrat també efectiu per tractar el MM, el segon càncer hematològic més freqüent. És per aquest motiu que el Projecte ARI ja està posant en marxa la seva segona fase.


Què fer aquest cap de setmana? - BCN-Notícies.cat\nPosted By: Redacció 4 octubre 2018\nUn cap de setmana replet d’esdeveniments ens espera: La Festa Major de les Corts 2018, Oktoberfest Barcelona, Fira Eròtica, concert de ‘Los Secretos’, la Fira Medieval, Cal Vegànic – degustació de productes vegans, entre molts d’altres… Consulta’ls!\nAquest cap de setmana hi ha programats diferents esdeveniments importants i de renom a la nostra ciutat, i a continuació us apuntem alguns d’ells:\nAquest dijous, 4 d’octubre, a les 17:00h, comença una nova edició del Oktoberfest Barcelona 2018. La festa de la cervesa més popular tindrà lloc a la Plaça Univers de la Fira Montjuïc Barcelona (al costat de la Plaça Espanya), i durarà fins el 14 d’octubre.\nEn l’Oktoberfest Barcelona no faltarà música en directe amb grups de música polca i dj´s que acompanyaran el caràcter festiu d’aquest esdeveniment amb autèntica diversió. Hi ha nombroses activitats preparades i qui vulgui ja pot reservar la taula.\nUn altre esdeveniment que comença aquest dijous és el Liceu Under 35, un nou producte adreçat exclusivament a joves menors de 35 anys, que podran assistir a la preestrena de l’espectacle inaugural adquirint qualsevol localitat del teatre a un preu únic de 15 euros. Podran assistir a la funció els joves nascuts fins a l’any 1983 (inclòs).\nLa Fira Eròtica\nDel 4 al 7 d’octubre tindrà lloc la Fira Eròtica al Pavelló Olímpic Vall d’Hebron (Passeig de la Vall d’Hebron, 166). Un esdeveniment de referència mundial sobre sexe i erotisme que té programades nombroses activitats per als visitants.\nDivendres comença la Festa Major de Les Corts 2018.\nLa cita més destacada d’aquest divendres és, evidentment, la Festa Major de Les Corts 2018. Del 5 al 14 d’octubre, les Corts s’omplirà de confeti, foc, música, ball, cultura popular, poesia, esport, circ, animació, diversió, convivència i somriures. Deu dies de festa amb 280 activitats de tot tipus, per a tots els públics i a tots els barris del districte.\nEntre les novetats d’enguany es destaca, per una banda, els nous escenaris d’activitats com la recent estrenada biblioteca Montserrat Abelló o el Parc de Can Rigal, que enguany estrena una jugatecambiental. D’altra banda, el concert líric de Festa Major canvia de dia i enguany se celebrarà el dissabte 13 d’octubre a l’Auditori Axa, amb l’actuació de la soprano Sara Bañeras. Per acabar, i com a novetat destacada, la segona edició de la ‘Ruta de Tapes per les Corts’ coincidirà amb la Festa Major, el dimecres 10 d’octubre. Després, els veïns i veïnes del districte la podran gaudir tots els dimecres fins al 31 de desembre.\nLa Fira Medieval, al Poble Espanyol\nLa Fira Medieval també s’apunta al cap de setmana per sorprendre als ciutadans que s’apropin al Poble Espanyol de Barcelona. La Fira comença el mateix divendres, dia 5 d’octubre, i durarà tot el cap de setmana. Qui s’apropi al Poble Espanyol podrà fer un viatge en el temps i gaudir de nombroses activitats, espectacles i tallers que sorprendran tant petits com adults.\nD’entre la variada programació d’aquesta quarta edició de la Fira Medieval al Poble Espanyol destaca el gran mercat, les atraccions medievals, els tallers d’artesania, un campament medieval i espectacles de titelles. Tampoc no hi faltaran espectacles itinerants que s’aniran succeint en diversos horaris, com aparicions puntuals de cavallers pel mercat, o músics que amenitzaran els tres dies de fira amb instruments de l’època com la gralla i la tarota. Un altre dels grans atractius de Fira Medieval serà l’oferta gastronòmica. Una cita ineludible.\nPels vegans, Cal Vegànic\nPer les persones veganes, recomanem que s’apropin el divendres, 5 d’octubre, a Cal Vegànic, una degustació de productes artesans, ubicat al carrer llul, 141 (metro llacuna), a Poblenou, de 18:00h a 20:00h.\nTrobada solidària, Pedaleja per la Marató de TV3\nPer qui vulgui fer una tasca solidària, apuntem la 9ª edició del Pedaleja per la Marató de TV3, que tindrà lloc a la Plaça Rosa dels Vents, Hotel W Barcelona. Durant el dissabte, 6 d’octubre, s’oferiran 8 sessions –la primera a les 11:00 hores del matí i la última a les 20:00 hores- d’SpinDiR amb un total de 2400 places per intentar batre rècord d’assistència i recaptar el màxim de fons per la lluita contra el càncer. El preu de l’activitat són 10€,\nEl grup madrileny ‘Los Secretos’ celebraran els 40 anys de vida el proper dissabte, 6 d’octubre, a l’Auditori del Fórum, a partir de les 21:30h. El preu de les entrades és des de 32€, i des de l’organització s’informa que els menors de 16 anys han d’anar acompanyats del seu pare, mare o tutor legal.\nEs mantenen activades les alertes per ventades i mal estat de la mar a Barcelona


Nota legal - FERRETERIA TORRE DEL PI\nEn compliment amb el deure d'informació recollit en article 10 de la Llei 34/2002, de 11 de juliol, de Serveis de la Societat de la Informació i del Comerç Electrònic, a continuació es faciliten les següents dades: l'empresa titular de www.torredelpi.cat és "FERRETERIA I SUBMINISTRES TORRE DEL PI C.B." (Des d'ara "Ferreteria Torre del Pi") amb domicili a aquests efectes a Avinguda Catalunya, 45, Local 1, 08290-Cerdanyola del Vallès, Barcelona (Espanya) nombre de CIF: E67169623. Correu electrònic de contacte: f.torredelpi@qfplus.com del lloc web. Telèfon de contacte: 936915802.\n"Ferreteria Torre del Pi" compleix amb les directrius del Reglament General de Protecció de Dades (REGLAMENT "UE" 2016/679 DEL PARLAMENT EUROPEU I DEL CONSELL de 27 d'abril de 2016) i la resta de normativa vigent, i vetlla per garantir el correcte ús i tractament dels dades personals de l'usuari. Per a això, al costat de cada formulari de recapto de dades de caràcter personal, en els serveis que l'usuari pugui sol·licitar a "Ferreteria Torre del Pi", de fer saber a l'usuari de l'existència i acceptació de les condicions particulars del tractament de les seves dades en cada cas, informant de: (i) el responsable del tractament, (ii) la finalitat del mateix, (iii) la causa legitimadora, (iv) els possibles destinataris de les dades, (v) el procediment per exercir els drets d'accés, rectificació, oposició , supressió, limitació al tractament i portabilitat, així com, en els casos en què les dades no s'hagin obtingut del propi interessat, de (v) la procedència i les categories de dades tractades. Així mateix, "Ferreteria Torre del Pi" informa que dona compliment a la Llei 34/2002 de 11 de juliol, de Serveis de la Societat de la Informació i el Comerç Electrònic i li sol·licitarà el seu consentiment al tractament del seu correu electrònic amb fins comercials en cada moment.\n"Ferreteria Torre del Pi" és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, programari o textos; marques o logotips, combinacions de colors, estructura i disseny, selecció de materials usats, programes d'ordinador necessaris per al seu funcionament, accés i ús, etc.), titularitat de "Ferreteria Torre del Pi" o bé dels seus llicenciands. Tots els drets reservats. En virtut del que disposen els articles 8 i 32.1, paràgraf segon, de la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d'aquesta pàgina web, amb fins comercials, en qualsevol suport i per qualsevol mitjà tècnic, sense l'autorització de "Ferreteria Torre del Pi". L'usuari es compromet a respectar els drets de Propietat Intel·lectual i Industrial titularitat de "Ferreteria Torre del Pi".\nEn el cas que en www.torredelpi.cat es disposessin enllaços o hipervincles cap a altres llocs d'Internet, "Ferreteria Torre del Pi" no exercirà cap tipus de control sobre aquests llocs i continguts. En cap cas "Ferreteria Torre del Pi" assumirà responsabilitat alguna pels continguts d'algun enllaç pertanyent a un lloc web aliè.\n"Ferreteria Torre del Pi" no es fa responsable, en cap cas, dels danys i perjudicis de qualsevol naturalesa que poguessin ocasionar, a títol enunciatiu, errors o omissions en els continguts, falta de disponibilitat del portal o la transmissió de virus o programes maliciosos o lesius en els continguts, malgrat haver adoptat totes les mesures tecnològiques necessàries per evitar-ho.\n"Ferreteria Torre del Pi" es reserva la facultat d'efectuar, en qualsevol moment i sense necessitat de previ avís, modificacions i actualitzacions de la informació continguda en la web, de la configuració, disponibilitat i presentació d'aquesta.


Venda de CMH Lumii Solar 630w Fixture\nComprar Lumii Solar 630w (2 x 315W)\n2 bombetes 4200k\n2 bombetes 3200K\n1 bombeta 4200k + 1 bombeta 3200k\nLumii Solar 630w fixture és un equip d'il·luminació LEC amb connexió per dues bombetes CMH de 315W per poder aportar al cultiu l'espectre lumínic que es desitgi, podent combinar dues bombetes a gust del cultivador\nEl reflector i el balast conformen la unitat d'il·luminació la qual s'instal·la conjuntament dins el armari de cultiu . El balast té un botó (switch) que permet connectar i desconnectar les dues bombetes, alhora o per separat. Aquesta configuració permet poder utilitzar només una bombeta per al creixement, i en floració poder usar les dues per obtenir una elevada producció amb un menor consum al final del cultiu.\nLes dues bombetes són de 315W i es poden configurar fent servir el mateix espectre lumínic o dos espectres diferents segons es conreïn ceps indiques, ceps satives o híbrids.\nCombinacions possibles amb les bombetes LEC 315W\n3200k + 3200k ideal floració amb plantes de collita ràpida\n4200k + 3200k ideal llum mixta creixement i floració\n4200k + 4200k ideal per a plantes de floració llarga\nEL reflector de Lumii Solar 630w Fixture és de qualitat, realitzat en alumini anoditzat que aporta una elevada reflexió de la llum i un repartiment equitatiu al espai de cultiu perquè totes les plantes rebin la mateixa quantitat de llum.\nL'última tecnologia LEC està aplicada als balasts, el qual compta amb una arrencada suau de les bombetes que aporten un elevat PAR que torna el sistema d'il·luminació en un CMH molt eficient que a més compta amb protecció contra curtcircuits.\nAquesta il·luminació LEC és molt versàtil i permet poder usar-lo tant en armaris petits de 90x90cm fins armaris de 1.50m2.\nCaracterístiques d'il·luminació CMH Lumii Solar 630w Fixture\nBalast i reflector en una sola unitat\nPotència: 630w (2x315w)\nAlt PAR lumínic\nCapacitat per intercalar dues bombetes CMH de 315W\nIdeal com a suplement lumínic en hivernacles\nIdeal per a armaris de cultiu de fins a 1.5m2\nBotó independent on / off per cada bombeta\nReflector alumini anoditzat\nOpinions de Lumii Solar 630w (2 x 315W) i preguntes\nVols donar la teva opinió sobre Lumii Solar 630w (2 x 315W) o preguntar sobre aquest producte?


Ona Carbonell obté la segona medalla a Gwangju amb el bronze a la rutina 'Highlight' | Ràdio Sabadell\nOna Carbonell obté la segona medalla a Gwangju amb el bronze a la rutina …\nOna Carbonell opta a la seva segona medalla a Gwangju. | @EFEyDeporte\n15.07.2019 11:26 Sergi Park\nOna Carbonell obté la segona medalla a Gwangju amb el bronze a la rutina 'Highlight'\nOna Carbonell continua enlluernant al Mundial de natació de Gwangju. Primer va ser la plata al solo tècnic; aquesta passada matinada, s'ha classificat per a la final del solo lliure amb moltes opcions de medalla; i aquest matí, la barcelonina ha tornat a brillar enduent-se el bronze a la rutina 'Highlight' juntament amb la resta de l'equip espanyol (Leyre Abadía, Abril Conesa, Berta Ferreras, Cecilia Jiménez, María del Carmen Juárez, Meritxell Mas, Elena Melian, Blanca Toledano i Paula Ramírez). És, doncs, la segona medalla per a la delegació espanyola i per a Carbonell. L'or ha estat per Ucraïna i la plata per a Itàlia.\nI en els exercicis individuals, després d'haver obtingut, com dèiem, la plata al solo tècnic de natació artística aquest passat cap de setmana, la barcelonina s'ha classificat, de nou amb el segon millor temps (puntuació de 93.8333), per a la final del solo lliure. Un cop més, projecció d'argent per a la nedadora del Club Natació Sabadell. Per optar-hi, però, haurà d'esperar fins dimecres (12h), quan tindrà lloc aquesta final a la piscina de Gwangju. La favorita a l'or és la russa Svetlana Romashina, primera a la preliminar amb un registre que ha superat els 96 punts. Tal com va passar en el solo tècnic, just per darrere de Carbonell se situa la japonesa Yukiko Inui (92.5667).\nA la final del solo tècnic de dissabte passat Carbonell es van ecomanar de nou a la coreografia Nelson Mandela, que li va valer per revalidar el títol de subcampiona del món en la seva setena participació en un Mundial. Amb aquests dos podis, la barcelonina suma ja 22 medalles en cites mundialistes, superant Gemma Mengual (20).\nD'altra banda, aquest matí també s'ha llençat a l'aigua Emma Garcia de la mà de Pau Ribes a la final del duet mixt tècnic en un exercici al ritme de Muse. En el cas de la parella, però, no han pogut millorar la posició de les preliminars i s'han hagut de conformar amb la sisena posició. Amb una puntuació de 84.4015, el registre ha estat lleugerament millor que a la primera fase (83.7049) en una prova guanyada, com estava previst, per Rússia. La plata ha anat a parar a mans d'Itàlia i el bronze, a Japó. A la sabadellenca encara l'hem de veure en el duet mixt lliure a partir de divendres.\nCòmode debut abans d'Hongria\nEn waterpolo, la selecció espanyola (Sergi Cabanas i Edu Lorrio a l'equip) ha debutat aquest matí amb un còmode triomf davant la selecció de Sud-àfrica (23-3). Els de David Martín no havien de tenir problemes per endur-se la victòria i no n'han tingut, com tampoc n'han de tenir a la tercera jornada de la fase de grups contra Nova Zelanda. El tècnic ha pogut rotar i, de fet, Lorrio ha jugat uns minuts enlloc de Dani López Pinedo a la porteria. De la seva banda, Cabanas ha contribuït amb un gol. Les garrofes es jugaran a la segona jornada contra Hongria (dimecres a les 4:10h de la matinada) en el duel que ha de decidir qui acabarà primer del grup. Amb tota seguretat, el vencedor es classificarà directament per a quarts de final.\nDolça revenja per agafar la via directa cap a quarts\nI pel que fa al femení, les de Miki Oca van passar per sobre de Grècia (14-4) en l'enfrontament que també havia de decidir qui agafava la via directa cap a quarts. A priori, havia de ser un debut de nivell i complicat per al combinat estatal, i més tenint en compte el precedent de l'últim Europeu de Barcelona, quan les gregues van deixar sense final a Espanya. Laura Ester va estar imperial a la porteria i Maica Garcia, amb dues dianes (les mateixes que Judith Forca), va demostrar que la lesió a la mà és gairebé cosa del passat. Les dones d'Oca van sortir a menjar-se el rival i se'l van engolir en el primer quart (1-6). Tot aniria rodat a partir de després. Si no succeeix res fora del normal, la selecció nacional no hauria de tenir problemes per acabar amb un ple de triomfs a la fase de grups. Aquesta propera matinada (4:10h), segona jornada contra Kazahjstán.\nD'altra banda, en el 'beach polo', Espanya ja suma dos triomfs en dos partits. L'últim, contra la Xina (21-16), assegurant-se així una de les dues primeres places del grup. Per tant, les de Javier Aznar, un cop disputin el tercer partit de la lligueta contra Estats Units (demà a les 7:15h), s'ho jugaran tot a la final amb l'or en joc, precisament, contra les americanes, que també tenen assegurada la segona plaça. Al combinat estatal, recordem, hi juga un dels fitxatges d'aquest estiu de l'Astralpool, Sílvia Morell.